O‘ZBEKISTON RESPUBLIKASI HUDUDIGA JISMONIY ShAXSLAR TOMONIDAN TOVARLARNI BOJSIZ OLIB KIRISh NORMALARIGA O‘ZGARTIRIShLAR KIRITISh TO‘G‘RISIDA

O‘zbekiston Respublikasi “Davlat bojxona xizmati to‘g‘risida”gi Qonunining (O‘zbekiston Respublikasi Oliy Majlisining Axborotnomasi, 1997-y., 9-son, 230-modda) 6 va 7-moddalari, O‘zbekiston Respublikasi Prezidentining 2009-yil 1-iyundagi PQ-1118-son “Jismoniy shaxslar tomonidan iste’mol tovarlarini olib kirishni tartibga solish chora-tadbirlari to‘g‘risida”gi (O‘zbekiston Respublikasi qonun hujjatlari to‘plami, 2009-y., 23-son, 262-modda) qarori va “Jismoniy shaxslar tomonidan O‘zbekiston Respublikasi hududiga tovarlar olib kelinganligi uchun yig‘im undirishni joriy etish to‘g‘risida”gi (O‘zbekiston Respublikasi Hukumati qarorlari to‘plami, 1996-y., № 8, 22-modda) qaroriga muvofiq O‘zbekiston Respublikasi Moliya vazirligi va Davlat bojxona qo‘mitasi qaror qiladilar: 
 1. O‘zbekiston Respublikasi Moliya vazirligi va Bosh bojxona boshqarmasi tomonidan 1996-yil 7-sentabrdagi 55, 1200-son bilan tasdiqlangan O‘zbekiston Respublikasi hududiga jismoniy shaxslar tomonidan tovarlarni bojsiz olib kirishning normalariga (ro‘yxat raqami 279, 1996-yil 10-sentabr) ilovaga* muvofiq o‘zgartirishlar kiritilsin. 
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.